- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Care este tariful mediu pentru un bilet de avion vara aceasta
- 99% dintre români spun că au în plan o călătorie anul acesta.
- 67% vor pleca în vacanţă în următoarele trei luni.
- Tariful mediu pentru un bilet de avion/pasager vara aceasta este de 222 de euro.
Potrivit celui mai recent studiu realizat de agenţia de turism online Vola.ro, 83% dintre respondenţi vor investi în vacanţă cel puţin cât au investit anul trecut, în timp ce 17% dintre ei susţin că, de această dată, vor avea un buget mai mic pentru concediu. O altă schimbare în preferinţe comparativ cu anul trecut este şi luna de călătorie. Dacă în 2023 aceştia au preferat luna septembrie, anul acesta luna august se află în topul lor.
În acelaşi timp, studiul a scos la iveală că zborul anulat rămâne în continuare principala frică a călătorilor români.
67% dintre cei chestionaţi spun că vor pleca în vacanţă în următoarele 3 luni. Cum era de aşteptat, în topul preferinţelor acestora sunt destinaţiile europene, urmate de cele interne. În acelaşi timp, 80% dintre ei susţin că vor călători cu avionul, rămânând în continuare mijlocul de transport preferat. Cei mai mulţi vor merge în vacanţă în familie, spre deosebire de anul trecut, când au călătorit preponderent în cuplu.
Principalele ţări în care îşi vor petrece românii concediul de vară sunt Spania, Italia, România, Grecia şi Marea Britanie, destinaţii alese frecvent de aceştia pentru sezonul estival. Dintre cei care au optat pentru Grecia, se pare că cei mai mulţi au ales Salonic, Creta, Corfu şi Rodos pentru vacanţa lor. În acelaşi timp, există şi un interes crescut pentru experienţele noi: 40% dintre respondenţii la chestionar îşi doresc să viziteze locuri în care nu au mai fost până acum.
În plus, există şi un top 10 al destinaţiilor populare pentru vara aceasta: Bucureşti, Iaşi, Roma, Milano, Barcelona, Mallorca, Paris, Londra, Malaga şi Cluj-Napoca.
Românii au rezervat cu mai mult timp înainte de zbor călătoria de vară, semn că pentru acest concediu s-au pregătit cu atenţie, analizând opţiunile şi preţurile. Peste 50% dintre dintre ei au achiziţionat biletele de avion pentru vară cu un avans de peste 90 de zile, astfel încât să profite de preţurile mai mici, în timp ce în primăvară, majoritatea călătorilor au rezervat cu o lună înainte zborurile. De asemenea, durata medie de şedere în timpul sezonului estival este de 9 zile.
Tariful mediu pentru un bilet de avion/pasager vara aceasta este de 222 de euro. August este perioada cu cele mai scumpe zboruri, cu un tarif mediu de 246 de euro. Urmează iulie, cu un tarif mediu de 228 de euro, şi iunie, o lună mai puţin aglomerată, cu un preţ mediu de 194 euro.
Pentru acest sezon, cea mai ieftină rezervare a fost făcută pe ruta Cluj-Napoca - Bruxelles şi a costat numai 32 de euro, pentru un pasager, pe când cea mai scumpă rezervare a fost 8.895 de euro, pe ruta Bucureşti - Seul, pentru 9 pasageri.
În ce priveşte bugetul alocat biletelor de avion, peste jumătate din respondenţi (52%) sunt dispuşi să cheltuiască între 100-300 de euro de persoană, în timp ce 35% vor opta pentru bilete ce nu depăşesc 100 euro.
De asemenea, 45% dintre români renunţă la achiziţionarea biletelor de avion din cauza scumpirii acestora de la o zi la alta, în timp ce 81% dintre ei sunt de părere că e importantă opţiunea de a putea bloca tariful. De asemenea, 83% dintre ei susţin că vor opta pentru un astfel de serviciu în viitor.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO